Crusaders (Superrugbyspan) - Wikipedia
Canterbury, Tasman, Weskus, Marlborough
Eindronde (2de na rondomtalie)
Waikato Chiefs 27 – 26 Canterbury Crusaders
(3 Maart 1996)
Crusaders 75 – 27 Waratahs
(11 Mei 2002) 77
Queensland Reds 52 – 16 Canterbury Crusaders
(17 Maart 1996) 36
Die Crusaders (voorheen bekend as die Canterbury Crusaders) is ’n Nieu-Seelandse rugbyspan wat sedert 1996 as ’n konsessie aan die Superrugbykompetisie deelneem. Die konsessie sluit die Canterbury-, Tasman-, Weskus- en Marlborough provinsies in. Die spelers van Canterbury en Tasman neem ook aan die ITM-beker deel terwyl spelers van Buller, Mid-Canterbury, Suid-Canterbury en die Weskus aan die Heartland-kampioenskap deelneem. Die meeste van hulle tuiswestryde word gespeel op die AMI-stadion.
1.1 Begin: 1996 en 1997
1.2 Driekuns: 1998 tot 2000
1.3 Ontwikkeling van ’n nalatenskap: 2001 tot 2005
1.4 Super 14: 2006 tot 2010
1.5 Nuwe era: 2011 tot huidig
9 Gedrukte bronne
10 Eksternal skakels
Begin: 1996 en 1997[wysig]
Die Crusaders se konsessie is gestig as een van vyf Nieu-seelandse spanne om aan die Super 12 deel te neem. Die Crusaders se konsessiegebied beslaan die hele noorde van die Suid-Eiland van Nieu-Seeland en het bestaan uit die Buller-, Canterbury-, Marlborough-, Mid-Canterbury-, Nelson Bay-, Suid-Canterbury- en Weskus rugbyunies. Die eerste Crusaderskaptein was Richard Loe, stut van die All Blacks en die span is afgerig deur Vance Stewart. Die Crusaders het gesukkel in die eerste seisoen en het heel onder aan die punteleër geëindig met slegs twee seges in die seisoen. Die agt verliese het ’n verlies van 49 - 18 teen die Auckland Blues en een van 52 - 16 teen die Queensland Reds ingesluit.
Vir die volgende seisoen het het hulle ’n nuwe afrigter en nuwe kaptein gekry. Todd Blackadder het vir Loe opgevolg as kaptein en Wayne Smith het oorgeneem as afrigter. Met vyf seges het die Crusaders sesde geëindig na die rondomtalie. In die Crusaders se laaste wedstryd van die 1997-seisoen het hulle die Queensland Reds met 48 - 3 gewen en die vorige seisoen se verlies gewreek.
Driekuns: 1998 tot 2000[